
ГОДИШНА ПРОГРАМА

ЗА РАЗВИТИЕ НА ЧИТАЛИЩНАТА ДЕЙНОСТ

В ОБЩИНА ЗЛАТОГРАД ЗА 2024 ГОДИНА
1. ВЪВЕДЕНИЕ 
            Годишна Програма за развитие на читалищната дейност в Община Златоград за 2024 година е разработена в изпълнение на чл.26а, ал.1 и ал.2 от Закона за народните читалища (ЗНЧ) и въз основа на направените от читалищата в общината предложения за дейността им през 2024 година. В нея са заложени най-важните моменти в работата на читалищата.

На територията на Община Златоград функционират четири читалища:

· Образцово народно читалище „Просвета - 1908“ гр. Златоград;

· Народно читалище „Прогрес - 1939“ с. Старцево;

· Народно читалище „Орфей - 1947“ с. Ерма река;

· Народно читалище „Искра - 1997“ с. Долен.  
Всички читалища в общината са съдебно регистрирани, съобразно Закона за народните читалища (ЗНЧ) и са вписани и в Регистъра на народните читалища към Министерството на културата.

Читалищата в Община Златоград са уникални средища за съхраняване на българската идентичност и история, на местния бит, култура  и традиции. Чрез своята дейност те служат за изграждане и утвърждаване на националното самосъзнание, за запазването на родното, традиционното и автентичното. Местните читалища създават и разпространяват духовни ценности, задоволяват културните, образователните, информационните и социалните потребности на местните жители, работят в посока развитие творческите способности на местната общност. Тяхна мисия е фолклорното творчество и нематериалното културно наследство да намерят своето достойно място в съвременната култура и днешните модерни условия на живот. 

Местните читалищата участват активно в обществения живот на общината. Те отстояват своята роля на културни центрове, на духовни средища, на места за общуване и контакти, на взаимовръзката между поколенията, между миналото и настоящето. Тяхната дейност е многостранна: библиотечно – информационна, културно-просветна, любителско-художествено творческа и др.
2. ЦЕЛИ НА ПРОГРАМАТА 
1.Основни цели на програмата:

1.1.Планиране дейността на читалищата за 2024г., имайки предвид целите, задачите и приоритетите в работата им като културни институции, както и конкретните предложения, които са постъпили от тяхна страна в общината;
1.2.Утвърждаване на читалищата като важни обществени институции в културния живот на общината, като се има предвид и факта, че в малките населени места те създават почти целия културен живот, обединявайки местната общност;
1.3.Организиране и реализация на комплекс от читалищни дейности, които да превърнат читалищата в търсена и благоприятна творческа, информационна и социална среда за всички възрасти.

2.Цели на народните читалища:
2.1.Развитие и обогатяване на културния живот, социалната и образователната дейност в населеното място, в което развива своята дейност читалището; 
2.2.Проучване, възстановяване и запазване на българските обичаи и традиции, както и на тези в конкретните населени места в Община Златоград;

2.3.Запазване, разширяване и развитие на знанията и обогатяване на духовните и културни ценности на гражданското общество в областта на науката, изкуството и културата;

2.4.Създаване на условия за обединена местна общност;

2.5.Популяризиране на фолклорното творчество;
2.6.Привличане на читатели от различни възрастови групи; 

2.7.Осигуряване на достъп до информация;

2.8.Повишаване участието на читалището като партньор на различни обществени институции; 

 3.За постигане на целите читалищата по места извършват разнообразна дейност, съобразена с потребностите и възможностите на местната общност: 

3.1.Уреждане и поддържане на библиотеки, читални, фото, фоно и видеотеки, както и създаване и поддържане на електронни информационни мрежи; 
3.2.Създаване на местни центрове за документиране, архивиране и предаване на знания и умения; 
3.3.Популяризиране и представяне на нематериално културно наследство; 
3.4.Развиване и подпомагане на любителското художествено творчество; 
3.5.Организиране на школи, курсове, клубове, празненства, концерти, ритуали, чествания и други дейности, насочени към всички възрастови групи; 
3.6.Събиране и разпространяване на знания за родния край; 
3.7.Създаване и съхраняване на етнографски и музейни сбирки.

3. ЗАДАЧИ НА ПРОГРАМАТА 
1.При изпълнение на своята дейност през 2024г. читалищата на територията на Община Златоград ще се придържат към изпълнение на следните основни задачи:

1.1.Опазване на културно-историческото наследство;

1.2.Спомагане за изграждане на ценностна система у местната общност;
1.3.Развитие и подобряване на условията за развитие на художествената самодейност;
1.4.Привличане на нови читалищни членове;

 
1.5.Разширяване на социалния и възрастов състав в различните форми и събития; 
1.6.Организиране на нови форми на художествената дейност, в т. ч. тържества, събирания, изложби и др. прояви и събития, като иновативен подход за развитие на читалищата; 
1.7.Развитие на ползотворното сътрудничество между читалищата на територията на общината, на региона и страната;
1.8.Насърчаване съвместната работа на народните читалища с общинска администрация, кметствата, училищата, детските градини, ЦПЛР, бизнеса и др.;
1.9.Поддържане и старателно стопанисване и обогатяване на предоставената им материалната база, чрез полагане на сериозни грижи за поддържане на сградите и търсене на финанси за ремонт от алтернативни източници;
1.10.Разработване и реализиране на инициативи /проекти за местно развитие и за финансиране на читалищната дейност;
1.11.Подобряване квалификацията на кадрите.
4. ОСНОВНИ ДЕЙНОСТИ 
Основните дейности, които извършват читалищата са: библиотечно- информационна, културно-просветна, любителско-художествено творческа, които са насочени към удовлетворяване на потребностите на местното население от култура, информираност, съхранение на нематериално културно наследство на всяко населено място, осигуряване на приемственост между поколенията и др. 
1.Библиотечна дейност
Библиотечната дейност е една от основните дейности на читалищата. В библиотеките се събират, обработват, организират, съхраняват и предоставят за обществено ползване библиотечни и информационни услуги за населението. В читалището се комплектува и обработва новопостъпилата литература, поддържа се системата от каталози, а също се събират, съхраняват, организират и на библиографски справки, остарелите морално и изхабени книги се отчисляват периодически. Библиотеките осигуряват свободен достъп за своите читатели. За попълване на библиотечния фонд се работи по различни програми  и проекти. Като основна дейност на читалищата е привличане на нови читатели сред обществото и създаване на трайни навици за четене и получаване на знания и умения, като приоритет са децата и подрастващите. Служителите в читалищата насочват своите усилия за превръщането на библиотеките в предпочитано място с помощта на различни методи и форми на работа – организиране на маратони на четеното, летни занимания, представяне на автори и новоизлезли книги, оформяне на тематични витрини с нови книги  и годишнини на известни творци и др. Чрез популяризиране на книгата и четенето се цели привличане на все повече хора в читалищната библиотека. С цел да отговорят на съвременните потребности през последните години се налага библиотеките да предоставят компютърни и интернет услуги, които се налагат като все по-необходими в ежедневната работа. Чрез тях се осигурява на местната общност възможност за допълнителна информация, знания и комуникация. По този начин читалищата се превръщат в съвременен информационен център, достъпен за широк кръг от потребители и представлява основен елемент от културната, образователната и възпитателната структура на обществото;

През 2024г. библиотечната дейност ще се развива и осъвременява. Основните библиотечни дейности ще бъдат насочени към:
1.1.Развитие на библиотеките като основни центрове за духовност, придобиване на знания и информация;
1.2.Обновяване на библиотечните колекции с нови и интересни заглавия от различни области на знанието;
1.3.Инициативи за повишаване на читателския интерес и популяризиране на книгата, чрез представяне на нови такива, литературни четения, изложбени кътове с книги, срещи с творци на словото и др.;
1.4.Насърчаване на интереса към книгата и четенето на хартиен носител, чрез включване на библиотеката в седмицата на детската книга и изкуствата за деца, чрез различни инициативи за популяризиране на четеното;
1.5.Предоставяне на компютърни услуги и интернет;
1.6.Организиране и реализиране на съвместни инициативи и събития с различни партньори, с цел включване на различни целеви групи в обществото училища и детски градини;
2.Любителско - художествено творчество 
Съществена част от дейността на читалищата е грижата за поддържане, разширяване и развитие на любителското художествено творчество. Целта на тази дейност е съхранение на ценностите на българския народ и особено на нематериалното културно наследство - автентичните традиции, обичаи, бит и фолклор на всяко населено място в общината. За реализиране на тази дейност читалищата ще работят за включване на различни възрастови групи - деца, младежи и възрастни, което да спомогне за затвърждаване на взаимовръзките между поколенията и да допринесе за създаване на мост между миналото и настоящето. Чрез любителско художественото творчество, читалищата предоставят възможност за изява в различни видове изкуства – музика, танци, приложно изкуство и др., което освен обогатяване на знанията и уменията осмисля свободното време, независимо от възрастта. Ежегодните изяви на сцена на постоянно действащите групи са особено важни, тъй като от една страна популяризират и запазват местния фолклор, но и предоставят възможност за обмен на културни продукти и идеи и обогатяват културния живот в населените места.
За любителско - художественото творчество са предвидени следните дейности:
2.1. Активно участие на самодейните състави и индивидуалните изпълнители в общински, регионални, областни, национални и международни фестивали и форуми;

2.2.Търсене на нови, атрактивни форми за изява на младежите, подпомагане на техни инициативи;
2.3.Повишаване на художествено-творческите постижения на самодейните състави и индивидуалните изпълнители;

2.4.Организиране на празници, фестивали, събори, изложби, граждански инициативи и др. с местно, регионално и национално значение;

2.5.Формиране на нови творчески групи, според заявения интерес;
През 2024 г. към читалищата на територията на Община Златоград се предвижда функционирането на следните колективи:
	№
	Вид и наименование на институцията
	Брой участници

	ОНЧ „Просвета - 1908 “ гр. Златоград

	1.
	Дамска певческа формация „Надежда”
	17

	2.
	Мъжка битова група
	8

	3.
	Младежка фолклорна група
	12

	4.
	Детска фолклорна група
	8

	5.
	Група за стари  градски песни „Златен полъх“
	10

	6.
	Танцов състав „Акрани“
	28

	7.
	Детски танцов състав  „Звънче“
	14

	8.
	Клуб „Хоро” първа и втора група
	42

	9.
	Гайдарски състав „Дельо хайдутин“
	8

	10.
	Индивидуални изпълнители
	4

	НЧ  „Прогрес 1939 “ с. Старцево

	1.
	Група за изворен фолклор към Школа за народно пеене „Родопски звънчета“
	19

	2.
	Мъжка група за автентичен фолклор
	11

	3.
	Младежка театрална група
	12

	4.
	Школа по пиано
	8

	5.
	Клуб „Седянка“
	8

	6.
	Кръжок „Пазители на традициите“
	12

	7.
	Клуб „Краезнание“
	10

	НЧ  „ Орфей - 1947“ с. Ерма река

	1.
	Женска фолклорна група
	10

	2.
	Танцов клуб „Хоро“
	22

	3.
	Клуб „Сръчни ръчички”
	10

	НЧ „Искра – 1997” с. Долен

	1.
	Танцов състав „Искрици“
	11

	2
	Танцов състав „Звездици“
	18

	3.
	Танцов състав „Клуб хоро“
	15

	5.
	Танцов състав „Звънчета“
	8

	5.
	Кукерска група
	16

	6.
	Индивидуални изпълнители
	2


Освен танцовите и музикални състави и групи, към читалищата се изявяват и индивидуални изпълнители.   
Читалищните колективи и индивидуални изпълнители на територията на Община Златоград участват активно в реализирането на публичните прояви в духовната сфера, в местни, регионални, национални и международни форуми, конкурси и фестивали в страната и чужбина съобразно жанровата им определеност. Много от тях се представят изключително добре, като доказателство са спечелените призови места, отличия и награди през 2023г.
3.Културно-просветна дейност 
Една от основните роли на читалищата са съхранение и опазване на културното наследство и особено характерното традиционно нематериално наследство за всяко населено място. Тази дейност най-вече се осъществява от читалищните дейци, художествено-творческите състави и групи, от по-старото поколение, което е носител на традициите и духовните ценности на съвременното общество. Имено те имат отговорната задача в организирането и възстановяването на автентични обичаи и местни празници, характерни за даденото населено място, в представянето на българските празници и обичаи, в организирането на прояви свързани с традиционния битов и православен календар. По този начин се осигурява приемствеността между поколенията на запазените знанията и уменията предавани през вековете, които са стигнали до наше време и ще продължат да съществуват и за в бъдеще.
Краеведческата дейност е също широко застъпена в читалищата. В тях са изградени различен по своя вид и обем музейни сбирки и колекции. Краеведческата дейност е сведена основно до събиране на сведения за родния край и популяризирането им основно сред младото поколение. Присъствието и участието на младото поколение в краеведческата дейност е от особено значение. 
Читалищата ежегодно организират изяви по различни поводи, чествания на исторически събития, годишнини на родолюбиви българи и личности, оставили траен отпечатък в обществения живот, бележити дати от местен и национален характер (3 март - национален празник, 6 май, 24 май, 6 септември, 22 септември, 1 ноември - официални празници). По традиция в  организацията на селищните празници  основна роля имат местните читалища съвместно с кметствата. За реализирането на инициативите се търси и подкрепата на детски градини, училищни ръководства и местни организации. 
За културно-просветна дейност се планират следните дейности:

3.1.Запазване на обичаите и традициите и утвърждаване на националното самосъзнание;
3.2.Събиране и разпространяване на знания за родния край;
3.3.Организиране на тематични срещи, културно-просветни мероприятия, конкурси, изложби и инициативи;

3.4.Организиране на програми и изяви, свързани с традициите в съответните селища;
3.5.Отбелязване на бележити дати, годишнини на български и чуждестранни творци, чрез витрини, кътове беседи;
3.6.Активно участие в събитията от Културния календар на Община Златоград;
4.Социална дейност на читалищата

В своята дейност читалищата залагат и работа с всички групи на общността, а не само на собствените им членове или пряко ангажираните в любителски формации. По този начин се цели засилване на възможностите за социално включване и смекчаване на неравенствата. Наред с традиционните групи на деца с изявени способности, самодейци и читатели, читалищата следва да се припознават като социално значимо място за общуване и контакти, културна интеграция на различни социални общности,  работа с различни възрастови групи, работа с хора с увреждания и осигуряване на достъп на тези хора до дейността на читалището.
Социална дейност на читалищата

4.1.Доброволчески инициативи;

4.2.Работа с различни възрастови групи;
4.3.Работа с хора с увреждания и осигуряване на достъп на тези хора до дейността на читалището.

5.Други дейности предвидени в програмите на читалищата
През 2024г. читалищата на територията на общината са заложили в своите програми и други дейности:

5.1.Кандидатване по проекти към Национален фонд Култура;

5.2.Кандидатватване по проекти към Министерството на културата по програма „Българските библиотеки-съвременни центрове за четене и информираност и др.;

5.3.Кандидатване с проекти за обновяване на носиите на самодейците;

5.4.Участие в обучения, работни срещи, дискусии и др., с цел повишаване квалификацията на служителите в читалищата;
5. ПОДДРЪЖКА НА СГРАДЕН ФОНД И МАТЕРИАЛНАТА БАЗА 
ОНЧ „Просвета-1908” Златоград се помещава в сграда държавна собственост, предоставена за безвъзмездно ползване и право на управление.
С решение на Общински съвет  Златоград безвъзмездно е отстъпено правото на ползване върху сградите на читалище „Прогрес -1939” с. Старцево и читалище „Орфей-1947” с. Ерма река. 

Читалище „Искра-1997” с. Долен се помещава в част от сградата на кметството в селото.

Читалищните настоятелства следва да спазват всички изисквания на Наредбите на Общински съвет Златоград, а в случаите на отдаване под наем на части от предоставения  имот (без това да пречи на основната дейност на читалището), следва да спазва Наредбата за реда за придобиване, управление и разпореждане с общинско имущество, като получените приходи бъдат използвани за осъществяването на основната му дейност (читалищна дейност). 
През 2024г. някои от читалищата предвиждат ремонтни дейности, с цел подобряване на облика на сградния фонд и осигуряване на комфортна среда, както за служителите на читалището, така и за творческите групи и състави, посетители и др.
За решаването на  проблеми, свързани  с остарялата материално-техническа база и недостиг на средства за ремонт и поддръжка, модернизация на движимата материална база, се изисква активното партньорство с местните власти и Министерството на културата.
6. ФИНАНСИРАНЕ 
Читалищата предвиждат финансиране на дейностите си по Програмата за 2024г. чрез следните източници на финансиране: 

6.1.Държавната субсидия - за стандарта за една субсидирана бройка са разчетени средства за подпомагане на дейността на читалищата, ремонт, поддръжка, компютърно оборудване и художественотворческа дейност, както и за заплати, други възнаграждения и плащания на персонала, осигурителни вноски и средства, съгласно Закона за здравословни и безопасни условия на труд (ЗЗБУТ); 

6.2.Общинско финансиране – предоставяне на средства за участия в регионални,  национални и международни и конкурси и фестивали; 

6.3.Кандидатстване по проекти към Министерството на културата, евро проекти и програми; 

6.4.Други източници (наеми на помещения, членски внос, концертна дейност, спонсори и дарения и др.); 

6.5.Развиване на допълнителна стопанска дейност, свързана с предмета на основната им дейност, в съответствие с действащото законодателство, като използват приходите от нея за постигане на определените в устава им цели;

Държавната субсидия на читалищата се разпределя при спазване на чл. 23 от Закона за народните читалища. Разпределението на субсидиите се извършва от Комисия, в съответствие с Указания за дейността на комисиите, извършващи разпределение на годишната държавна субсидия за читалищата, одобрени от Министерство на културата. 

Читалищата в Община Златоград ще разполагат с 16 субсидирани бройки за 2024г. 
	№
	Читалище
	Щатна бройка

	1.
	ОНЧ „Просвета-1908”, гр. Златоград


	8,5

	2.
	НЧ „Прогрес 1939”, с. Старцево


	3

	3.
	НЧ „Орфей-1947”, с. Ерма река


	2,5

	4.
	НЧ „Искра-1977”, с. Долен


	2

	
	Общо за 2024 г.


	16


В срок до 31 март, читалищата представят отчет за своята дейност за изминалата година. 

7.ЧОВЕШКИ РЕСУРСИ 
Органи на читалищата са общото събрание, настоятелството и проверителната комисия. Председателят на читалището организира дейността на читалището съобразно закона, устава и решенията на общото събрание, представлява читалището, свиква и ръководи заседанията на настоятелството и председателства общото събрание, отчита дейността си пред настоятелството, сключва и прекратява трудовите договори със служителите съобразно бюджета на читалището и въз основа решение на настоятелството.
Основна роля за развитие на читалищната дейност имат читалищните служители, които осъществяват работата в читалищата. Това са хора с опит в сферата на читалищната дейност. Всяко читалище има ангажирани лица, като техният брой варира в зависимост от големината на населеното място и мащабите на читалищната дейност. От тяхната компетентност и умения да работят с хора се определя обликът на читалищната институция и развитието на дейностите. Ръководствата на читалищата, ежегодно планират изпълнение на дейности по повишаване квалификацията на персонала, съобразно изискванията на нормативната уредба и повишаване качеството на предоставяните дейности, чрез обучителни семинари, кръгли маси, дискусии, работни срещи и др. Заплащането на щатният персонал се осигурява чрез държавната субсидия. 

8. ПАРТНЬОРИ 
Читалищата осъществяват своята дейност в пряко сътрудничество помежду си, със съдействието на Община Златоград, на кметствата в населените места, Регионално експертно-консултантски и информационен център  - Смолян, Регионална библиотека – Смолян, образователни и културни институции, неправителствени организации и сдружения в областта на културата и образованието, медии и др. 
9. ЗАКЛЮЧЕНИЕ 
Приносът на читалищата за обогатяване на цялостния културен живот в общината е голям, предвид широкия кръг от дейности, които предоставят. Съвместната работа между председатели и секретари на читалища и представители на общинска администрация е предпоставка за изграждане на едно устойчиво сътрудничество между институциите и за разнообразяване и обогатяване живота на местното население.  
Програмата за развитие на читалищната дейност в Община Златоград за 2024 г. има отворен характер и може да бъде допълвана и променяна в зависимост от настъпилите промени и обстоятелства. 

Годишна Програма за развитие на читалищната дейност в Община Златоград за 2024 година е приета с Решение на Общински съвет № 29  от 28.12.2023г.

